Northwind-mallitietokanta

Northwind-mallitietokanta sisältää tietoja ja tietokantaobjekteja (taulukoita, kyselyitä, lomakkeita, raportteja, tietokantasivuja, makroja ja moduuleja), joiden avulla voit perehtyä Microsoft Accessin ominaisuuksiin. Voit käyttää esitettyjä ratkaisuja mallina myös omia tietokantoja laatiessasi. Northwindin avulla saat käsityksen relaatiotietokannan rakenteesta ja tavoista, joilla tietokantaobjekteja voidaan käyttää hyväksi tietojen syöttämisessä, tallentamisessa, käsittelemisessä, jakelussa ja tulostamisessa.

Northwind-tietokantaan tutustuminen

Northwind-tietokantaan tutustuu parhaiten sitä käyttämällä. Lomakkeisiin voi kirjoittaa tietoja ja niissä olevia tietoja voi muokata, tietueita voi hakea kyselyjen avulla ja raportteja voi tulostaa. Rakennenäkymässä voi tarkastella objektin rakennetta tai asettelua sekä tutkia, mitkä ominaisuusasetukset ja tapahtumat saavat objektin, kuten lomakkeen tai raportin, toimimaan halutulla tavalla.

Northwindiin liittyy ohjetoiminto, jossa esitellään tietokantaobjektien erityispiirteitä ja kerrotaan, mistä niistä voi etsiä lisätietoja. Ohjeen saa näyttöön valitsemalla valikkoriviltä Northwind-ohje.

Huomautus   Microsoft Accessin Ohjeen saa näyttöön napsauttamalla Office-avustaja-painiketta tai valitsemalla Ohje Microsoft Access Ohje.

Valitse objekti, josta haluat lisätietoja

•	Taulukot

•	Kyselyt

•	Lomakkeet

•	Raportit

•	Tietokantasivut


Northwind-tietokannan taulukot

Northwindin taulukot sisältävät kukin tiettyyn kokonaisuuteen liittyviä tietoja. Esimerkiksi Työntekijät-taulukossa on kaikki yrityksen työntekijöitä koskevat tiedot. Eri tietoja, kuten etu- ja sukunimiä, varten taulukossa on omat kenttänsä. Yhtä työntekijää koskevien tietojen joukko (etunimi, sukunimi, lähiosoite, postiosoite ja niin edelleen) muodostaa tietueen.

Kullekin kentälle on määritetty tietotyyppi, joka määrää, millaisia tietoja siihen voi tallentaa. Esimerkiksi Etunimi-kentän tietotyypiksi on määritetty Teksti, koska siihen tallennetaan nimiä, ja Aloittanut-kentän tietotyypiksi Pvm./klo, koska siihen tallennetaan päivämääriä.

Vihje   Kentän tietotyypin voi tarkistaa avaamalla taulukon rakennenäkymässä.

Voit käyttää Northwindin kenttien tietotyyppimäärityksiä esimerkkinä suunnitellessasi omia taulukoitasi. Seuraavassa taulukossa on esitelty Toimittajat-, Työntekijät- ja Tuotteet-taulukoissa käytetyt tietotyypit.

Toimittajat-taulukko

Tietotyyppi:	Käyttö:	Kenttä:
Laskuri	Kenttä, johon halutaan automaattisesti yksilöllinen luku, kun taulukkoon lisätään uusi tietue.	Toimittajan tunnus
Teksti	Kentät, joihin tallennetaan tekstiä, sekä tekstiä että numeroita (esimerkiksi osoitteita) tai numeroita (esimerkiksi puhelinnumeroita).	Yritys, Osoite, Puhelin ja niin edelleen
Hyperlinkki	Kentät, joihin tallennetaan tekstin tai tekstin ja numeroiden muodostamia hypertekstiosoitteita.	Kotisivu
Työntekijät-taulukko

Tietotyyppi:	Käyttö:	Kenttä:
Pvm./klo	Kentät, joihin tallennetaan päivämääriä ja kellonaikoja.	Syntymäaika
Memo	Kentät, joihin tallennetaan pitkiä tekstejä, kuten kommentteja tai kuvauksia.	Huomautuksia
Teksti (Haku)	Kentät, joihin valitaan arvo tekstiä sisältävästä luettelosta. Luettelo sisältyy kentän määritykseen, ja se näkyy yhdistelmäruudussa.	Arvonimi
Luku (Haku)	Kentät, joihin valitaan arvo lukuja sisältävästä luettelosta. Luettelo sisältyy kentän määritykseen, ja se näkyy yhdistelmäruudussa.	Esimies
OLE-objekti	Kentät, joihin tallennetaan OLE-protokollan avulla muissa ohjelmissa luotuja objekteja, kuten Microsoft Word -asiakirjoja tai kuvia.	Kuva
Tuotteet-taulukko

Tietotyyppi:	Käyttö:	Kenttä:
Valuutta	Kentät, joihin tallennetaan valuuttasummia.	Yksikköhinta
Kyllä/Ei	Kentät, joihin tallennetaan Kyllä/Ei-, Tosi/Epätosi- ja Käytössä/Ei käytössä-arvoja.	Poistettu
Luku	Kentät, joihin tallennetaan laskutoimituksissa käytettäviä lukuja.	Yksikköjä varastossa
Luku (Haku)	Kentät, joihin valitaan arvo lukuja sisältävästä luettelosta. Luettelo generoituu toisessa taulukossa olevista arvoista, ja se näkyy yhdistelmäruudussa.	Ryhmän tunnus
Vihje   Saat näyttöön yhteenvedon kaikista Northwindin taulukoista ja niiden välisistä yhteyksistä avaamalla Yhteydet-ikkunan (Työkalut).


Northwind-tietokannan kyselyt

Northwind-tietokannan kyselyt keräävät määritetyt hakuehdot täyttäviä tietoja vähintään kahdesta toisiinsa yhteydessä olevasta taulukosta ja laskevat erilaisia summia. Joitakin kyselyjä käytetään lomakkeiden ja raporttien pohjina ja toisten kyselyjen avulla käsitellään tietoja. Lopputulokset näkyvät kyselyn taulukkonäkymässä.

Vihje   Kyselyn rakennetta voi tarkastella rakennenäkymässä.

Valitse kysely, josta haluat lisätietoja

•	Kyselyt, joissa haettavat tietueet määritetään ehtojen tai ominaisuuksien avulla

•	Summia laskevat kyselyt

•	Yhdistämis- ja ristiintaulukointikyselyt


Yhdistämis- ja ristiintaulukointikyselyt

Yhdistämis- ja ristiintaulukointikyselyt keräävät ja yhdistelevät tietoja useasta taulukosta. Ne ovat monipuolisempia kuin tavalliset hakukyselyt.

Yhdistämiskysely

Asiakkaat ja toimittajat kaupungeittain -kysely perustuu Asiakkaat- ja Toimittajat-taulukoihin. Se yhdistää kummankin taulukon samat kentät yhtenäisiksi kentiksi. Tämän vuoksi kyselyn Yritys-kenttä sisältää sekä asiakkaiden että toimittajien nimet. Myös Yhteyshenkilö- ja Toimipaikka-kentissä on yhdistettyjä tietoja.

Huomautus   Yhdistämiskyselyn rakennetta on tarkasteltava SQL-näkymässä eikä rakennenäkymässä.

Ristiintaulukointikysely

Tuotetilaukset neljännesvuosittain -kysely perustuu Tilaukset-, Tilaustiedot- ja Tuotteet-taulukoihin. Se näyttää kutakin tuotetta tilanneet asiakkaat sekä tiedot tilausten arvoista neljännesvuosittain.

Kyselyssä käytetään lausekkeita seuraavasti:

•	Neljännekset-kentän lausekkeessa on DatePart-funktio, joka palauttaa Tilauspäivämäärä-kentän arvoa vastaavan vuosineljänneksen.

•	Tilausvuosi-kentän lausekkeessa on Year-funktio, joka palauttaa Tilauspäivämäärä-kentän arvoa vastaavan vuosiluvun.

•	Tuotesumma-kentän lausekkeessa on Sum-funktio, joka palauttaa tilattujen tuotteiden kokonaismäärän, ja CCur-funktio, joka pyöristää rahasummat.

•	Lähetyspäivämäärä-kentän Ehdot-solussa on Between…And-operaattori, joka palauttaa ainoastaan vuoden 1997 tietueet.


Kyselyt, joissa haettavat tietueet määritetään ehtojen tai ominaisuuksien avulla

Kyselyn hakemat tietueet voi määrittää rakenneruudukon Ehdot-soluun kirjoitettavilla ehdoilla tai kyselyn ominaisuuksien avulla.

Muuttumattomien ehtojen määrittäminen

Nykyinen tuoteluettelo -kysely kerää vain sellaiset tuotteet, joita ei ole merkitty poistetuiksi. Sen rakenneruudukon Ehdot-solussa määritetään, että Poistettu-kentän arvon on oltava Ei.

Myyntisummat suuruusjärjestyksessä -kysely kerää vain sellaiset tuote-erät, joiden arvo ylittää 10 000 markkaa ja jotka on toimitettu vuonna 1995. Sen rakenneruudukon Ehdot-solussa määritetään, että Myyntisumma-kentän arvon on oltava >10 000 ja Lähetyspäivämäärä-kentän arvon Between #1.1.1997# And #31.12.1997#.

Ehtojen määrittäminen kyselyä suoritettaessa

Työntekijöiden myyntisummat maittain -kysely toimii Työntekijöiden myyntisummat maittain -raportin pohjana. Kun kysely avataan taulukkonäkymässä tai raportti avataan esikatseltavaksi, se pyytää käyttäjältä aloitus- ja lopetuspäivämäärän.

Kehotteet on määritetty rakenneruudukossa Lähetyspäivämäärä-kentän Ehdot-solussa seuraavasti:

Between [Aloituspäivämäärä] And [Lopetuspäivämäärä]

[Aloituspäivämäärä]- ja [Lopetuspäivämäärä]-parametrien tietotyyppi Pvm./klo on määritetty Kyselyn parametrit -valintaikkunassa, jonka saa näyttöön valitsemalla rakennenäkymässä Kysely Parametrit.

Kyselyehtojen valitseminen mukautetusta valintaikkunasta

Myynti vuosittain -raportti ja -aliraportti perustuvat samannimiseen kyselyyn. Se saa hakuehtojaan varten arvot Myynti vuosittain -valintaikkunalomakkeen Aloituspäivämäärä- ja Lopetuspäivämäärä-muokkausruuduista. Lomake aukeaa, kun raportin Open-tapahtuma toteutuu. Tapahtuma puolestaan on sidottu raportin esikatseluun ja tulostamiseen.

Viittaukset lomakkeen tekstiruutuihin on määritetty kyselyn rakenneruudukon Lähetyspäivämäärä-kentän Ehdot-solussa seuraavasti:

Is Not Null And Between [Forms]![Myynti vuosittain -valintaikkuna]![Lähetyspäivämäärä] And [Forms]![Myynti vuosittain -valintaikkuna]![Lopetuspäivämäärä]

Parametrien [Forms]![Myynti vuosittain -valintaikkuna]![Aloituspäivämäärä] ja [Forms]![Myynti vuosittain -valintaikkuna]![Lopetuspäivämäärä] tietotyyppi Pvm./klo on määritetty Kyselyn parametrit -valintaikkunassa, jonka saa näyttöön valitsemalla rakennenäkymässä Kysely Parametrit.

Kyselyehtojen määrittäminen SQL:n SELECT-lauseella

Keskihintaa kalliimmat tuotteet -kyselyn pohjana on Tuotteet-taulukko. Kysely käyttää Yksikköhinta-kentän haluehtona SQL:n SELECT-lausetta. Kun SQL:n SELECT-lausetta käytetään Ehdot-solussa, sitä kutsutaan alikyselyksi.

Hakuehtojen määrittäminen Palautettavien rivien määrä -ominaisuuden avulla

Kymmenen kalleinta tuotetta -kyselyn pohjana on Tuotteet-taulukko. Kyselyn Palautettavien rivien määrä -ominaisuudeksi on määritetty 10 ja Yksikköhinta-kenttään on asetettu laskeva lajittelujärjestys. Nämä asetukset rajoittavat kyselyn palauttamat tietueet niihin, joiden yksikköhinta on kymmenen kalleimman joukossa, ja järjestävät ne kalleusjärjestykseen.


Summia laskevat kyselyt

Summaavat laskutoimitukset on usein helpointa ja tehokkainta toteuttaa kyselyiden avulla. Kyselyssä voi laskea taulukon jokaiselle tietueelle erillisen tuloksen tai summata useiden tietueiden arvoja. Kyselyssä voi myös summata toisilla kyselyillä laskettuja välisummia.

Tuloksen laskeminen jokaiselle tietueelle

Laajennetut tilaustiedot -kysely perustuu Tilaustiedot- ja Tuotteet-taulukoihin. Kokonaishinta-kentän lauseke laskee kunkin tuotetilauksen kokonaishinnan ja pyöristää sen CCur-funktiolla rahasummaksi.

Tuloksen laskeminen tietueryhmästä

Tilausten välisummat -kysely perustuu Tilaustiedot-taulukkoon. Se on summaava kysely, joka ryhmittelee taulukon tietueet tilaustunnusten mukaan ja laskee kunkin tilauksen kokonaisarvon Välisumma-kenttään. Kentän lauseke laskee ensin kunkin tilaukseen kuuluvan tuotteen kokonaishinnan ja summaa nämä Summa-funktiolla tilauksen kokonaisarvoksi, jonka se pyöristää CCur-funktiolla.

Kyselyllä laskettujen tulosten käyttäminen toisessa kyselyssä

Joissakin tapauksissa tietueiden ryhmittelyssä ja tulosten summaamisessa on käytettävä kahta kyselyä. Tuotemyynti 1997 -kysely laskee kunkin tuotteen vuoden kokonaismyynnin. Tuoteryhmämyynti 1997 -kysely summaa nämä tulokset tuoteryhmien vuoden kokonaismyynneiksi.

Tuotemyynti 1997 -kysely hakee käyttämänsä lähtötiedot Tuoteryhmät-, Tuotteet-, Tilaukset- ja Tilaustiedot-taulukoista sekä laskee niiden perusteella kunkin tuotteen kokonaismyynnin. Se ryhmittelee tulokset ryhmän nimen ja tuotenimen mukaan. Tulokset näkyvät Tuotemyynti-kentässä, jonka lauseke laskee ensin eri tuotetilausten kokonaishinnat ja summaa ne sitten tuotteittain Summa-funktiolla. Lopuksi se pyöristää summat CCur-funktiolla.

Tuoteryhmämyynti 1997 -kysely käyttää lähteenään Tuotemyynti 1997 -kyselyä, jonka tulokset se laskee yhteen tuoteryhmittäin. Toiminto on toteutettu lisäämällä kyselyn rakenneruudukon Tuoteryhmämyynti-kentän Summa-soluun Summa-funktio.


Northwind-tietokannan tietokantasivut

Northwind-tietokannan mallisivuja tarkastelemalla saat vihjeitä siitä, miten tietokantasivuja voidaan käyttää tietojen syöttämiseen, muokkaamiseen, tarkastelemiseen ja käsittelemiseen Internetissä, intranetissä tai Microsoft Accessissa. Voit käyttää näistä mallisivuista saamiasi ideoita suunnitellessasi omia sivujasi tietojen syöttämistä ja hierarkkista tarkastelemista varten tai tietojen analysointia ja ennusteiden laatimista varten.

Vihje   Tietokantasivun toimintatapaa voi tarkastella rakennenäkymässä. Siinä näkyvät sivun asettelu ja sen ominaisuuksien asetukset.

Valitse tietokantasivu, josta haluat lisätietoja

Myyntianalyysianalyysi   Tarkastele myyntiä vuorovaikutteisesti pivot-taulukkoluettelon avulla.

Tilausten tarkasteleminen   Tarkastele tilaustietoja valitsemalla luettelosta ensin maa ja sitten asiakas. Voit asettaa tiedot haluamaasi järjestykseen napsauttamalla laajennusilmaisinta.

Tuotteiden tarkasteleminen   Tarkastele tuotteita napsauttamalla tuoteryhmän nimen vieressä olevaa laajennusilmaisinta.

Myynti   Valitse tuoteryhmä pivot-taulukkoluettelosta. Valitun tuoteryhmän tuotetiedot tulevat näkyviin pivot-taulukkoluettelossa ja luetteloon sidotussa kaaviossa.

Tuoteryhmien tarkasteleminen   Syötä, muokkaa ja tarkastele tuotetietoja.


Myyntianalyysi-tietokantasivu

Myyntianalyysi–tietokantasivun avulla voit analysoida myyntiä dynaamisesti järjestämällä uudelleen pivot-taulukkoluettelon myyntitietoja. Pivot-taulukkoluettelon ExpandItemsByDefault-ominaisuudeksi on asetettu Ei koskaan, joten vain yhteenvetotiedot ovat näkyvissä, kun sivu avataan sivunäkymässä tai Microsoft Internet Explorerissa. Voit tarkastella asiakasta koskevia yksityiskohtaisia tietoja napsauttamalla yrityksen nimen vieressä olevaa laajennusilmaisinta.

Pivot-taulukkoluettelo käyttää kolmen tietuelähteen viittä kenttää ja laskee kaksi summaa oheisessa taulukossa kuvatulla tavalla.

Pivot-taulukkoluettelon osa:	Tietokannan kenttä (tietuelähde):
Suodatin-kenttä	Toimitusmaa (Tilaukset-taulukko)
Rivi-kenttä	Toimitusnimi (Tilaukset-taulukko)
Sarake-kenttä	Sukunimi (Työntekijät-taulukko)
Tietokenttä	Välisummien summa (Välisumma-kenttä on summan lähdekenttä.)
Tietokenttä	Tilaustunnusten määrä (Tilaustunnus-kenttä on summan lähdekenttä.)
Tietoaluekenttä	Tilaustunnus (Tilausten välisummat -kysely)
Tietoaluekenttä	Välisumma (Tilausten välisummat -kysely)


Tilausten tarkasteleminen -tietokantasivu

Tilausten tarkasteleminen –tietokantasivun avulla voit tarkastella asiakkaiden tilaustietoja. Kun sivu on avoinna sivunäkymässä tai Microsoft Internet Explorerissa, saat näyttöön luettelon kaikista haluamasi asiakkaan tilauksista valitsemalla asiakkaan. Voit tarkastella tilauksen yksityiskohtaisia tietoja napsauttamalla tilauksen vieressä olevaa laajennusilmaisinta.

Sivulla on kolme ryhmittelytasoa: Asiakkaat-ryhmittelytaso on sidottu Asiakkaat-taulukkoon; Tilaukset-ryhmittelytaso on sidottu Tilaukset-taulukkoon; Laajennetut tilaustiedot –ryhmittelytaso on sidottu Laajennetut tilaustiedot -kyselyyn. Tämä sivu on vain luku –tilassa, koska sillä on useita ryhmittelytasoja.

Asiakkaat-ylätunnisteen avattava luetteloruutu YrityksenNimi1 on ryhmäsuodatinohjausobjekti. YrityksenNimi-ohjausobjekti on piilotettu sivunäkymässä tai Internet Explorerissa, ja sen avulla lisätään Asiakkaat-taulukon YrityksenNimi-kenttä sivun määrityskyselyyn. Sivun muut ohjausobjektit eivät ole näkyvissä, ennen kuin valitset luettelosta nimen. Muiden ryhmittelytasojen tiedot ovat näkyvissä sidotuissa HTML-ohjausobjekteissa.

Laajentamisen ja siirtymisen ohjausobjektit sekä siirtymisosa on poistettu Asiakkaat-ryhmittelytasolta. Muilla ryhmittelytasoilla siirtymisen ohjausobjekteista ovat käytettävissä vain painikkeet, joita voidaan käyttää vain luku –tilassa olevalla sivulla. Seuraaville TilauksetSiirtyminen- ja LaajennetutTilaustiedotSiirtyminen-ohjausobjektien ominaisuuksille on asetettu Epätosi-arvo: ShowDelButton, ShowFilterBySelectionButton, ShowNewButton, ShowSaveButton, ShowSortAscendingButton, ShowSortDescendingButton, ShowToggleFilterButton ja ShowUndoButton.

Seuraavissa taulukoissa on lueteltu Lajittelu ja ryhmittely –ikkunan jokaisen ryhmätietuelähteen oleelliset ominaisuusasetukset.

Asiakkaat-ryhmätietuelähde

Ominaisuus:	Asetus:
CaptionSection GroupHeader GroupFooter RecordNavigationSection ExpandedByDefault GroupFilterControl GroupFilterField	Ei Kyllä Ei Ei Kyllä YrityksenNimi1 YrityksenNimi
Tilaukset-ryhmätietuelähde

Ominaisuus:	Asetus:
CaptionSection GroupHeader GroupFooter RecordNavigationSection ExpandedByDefault DataPageSize	Ei Kyllä Ei Kyllä Ei 5
Laajennetut tilaustiedot -ryhmätietuelähde

Ominaisuus:	Asetus:
CaptionSection GroupHeader RecordNavigationSection DataPageSize	Kyllä Kyllä Kyllä 5


Tuotteiden tarkasteleminen -tietokantasivu

Tuotteiden tarkasteleminen –tietokantasivun avulla voit tarkastella Northwindin tuotteita tuoteryhmittäin. Kun sivu on avoinna sivunäkymässä tai Microsoft Internet Explorerissa, voit tarkastella tuoteryhmään kuuluvia tuotteita napsauttamalla tuoteryhmän nimen vieressä olevaa laajennusilmaisinta.

Sivulla on kaksi ryhmittelytasoa: Tuoteryhmät-ryhmittelytaso on sidottu Tuoteryhmät-taulukkoon ja Tuotteet-ryhmittelytaso on sidottu Tuotteet-taulukkoon. Tämä sivu on vain luku –tilassa, koska sillä on useita ryhmittelytasoja.

Sivun tiedot esitetään tekstikehyksissä ja valintaruudun avulla. Arvojen lajittelu ja suodattaminen on mahdollista, mikäli pohjana olevan kentän tietotyyppi sallii sen.

Siirtymisen ohjausobjekteista ovat käytettävissä vain painikkeet, joita voidaan käyttää vain luku –tilassa olevalla tietokantasivulla, jonka tiedot on esitetty tekstikehyksissä. Seuraaville TuoteryhmätSiirtyminen- ja TuotteetSiirtyminen-ohjausobjektien ominaisuuksille on asetettu Epätosi-arvo: ShowDelButton, ShowNewButton, ShowSaveButton ja ShowUndoButton.

Seuraavissa taulukoissa on lueteltu Lajittelu ja ryhmittely –ikkunan jokaisen ryhmätietuelähteen oleelliset ominaisuusasetukset.

Tuoteryhmät-ryhmätietuelähde

Ominaisuus:	Asetus:
CaptionSection GroupHeader GroupFooter RecordNavigationSection ExpandedByDefault DataPageSize	Ei Kyllä Ei Kyllä Ei 3
Tuotteet-ryhmätietuelähde

Ominaisuus:	Asetus:
CaptionSection GroupHeader RecordNavigationSection ExpandedByDefault DataPageSize	Kyllä Kyllä Kyllä Ei 3


Myynti-tietokantasivu

Myynti-tietokantasivun avulla voit tarkastella tuotteiden vuoden 1997 myyntitietoja pivot-taulukkoluettelon ja kaavion muodossa. Kun sivu on avoinna sivunäkymässä tai Microsoft Internet Explorerissa, saat näyttöön tuoteryhmän tuotetiedot luettelo- ja kaaviomuodossa valitsemalla tuoteryhmän pivot-taulukkoluettelosta. Voit myös muuttaa kaavion tietojen esitystapaa siirtämällä rivi- ja sarakekenttiä.

Pivot-taulukkoluettelo käyttää Tuotemyynti 1997 -kyselyn neljää kenttää ja laskee yhden summan oheisessa taulukossa kuvatulla tavalla.

Pivot-taulukkoluettelon osa:	Tuotemyynti 1997 –kyselyn kenttä:
Suodatin-kenttä	Tuoteryhmän nimi
Rivi-kenttä	Tuotteen nimi
Sarake-kenttä	Toimitusvuosineljännes
Tietokenttä	Tuotteen myynnin summa  (Tuotteen myynti –kenttä on summan lähdekenttä.)
Tietoaluekenttä	Tuotteen myynti
Pivot-taulukkoluetteloon sidottu palkkikaavio on luotu ohjatun kaavion luomisen avulla. Toimitusvuosineljännes-arvosarja on esitetty sarakkeissa.


Tuoteryhmien tarkasteleminen -tietokantasivu

Tuoterynmien tarkasteleminen –tietokantasivun avulla voit tarkastella, syöttää ja muokata tuotetietoja.

Sivun yksi ryhmittelytaso on sidottu Tuotteet-taulukkoon.

Tiedot esitetään tekstikehyksissä, avattavissa luetteloruuduissa ja valintaruudun avulla.

Kaikki siirtymisen ohjausobjektipainikkeet ovat käytettävissä.

Seuraavassa taulukossa on lueteltu Lajittelu ja ryhmittely –ikkunan Tuotteet-ryhmätietuelähteen oleelliset ominaisuusasetukset.

Ominaisuus:	Asetus:
GroupHeader RecordNavigationSection DataPageSize	Kyllä Kyllä 1


Northwind-tietokannan lomakkeet

Northwind-tietokannan lomakkeita tarkastelemalla saat käsityksen siitä, kuinka tietojen syöttämisessä, tarkastelemisessa ja muokkaamisessa voi käyttää hyväksi tehokkaita ja näyttäviä apuvälineitä. Voit käyttää näistä lomakkeista saamiasi ideoita suunnitellessasi omia lomakkeitasi taulukoiden ja kyselyiden tietojen käsittelemistä varten, valintaikkunoita toimintojen tietojen pyytämistä varten tai valikkonäyttölomakkeita lomakkeiden ja raporttien avaamista varten.

Vihje   Lomakkeen toimintatapaa voi tarkastella rakennenäkymässä.

Valitse lomake, josta haluat lisätietoja

•	Asiakkaiden puhelinnumerot   Asiakkaiden puhelinnumeroiden tarkasteleminen ja tulostaminen. Yritysten nimet voi suodattaa alkukirjaimen perusteella komentopainikkeiden avulla.

•	Työntekijät ja Työntekijät (sivunvaihto)   Työntekijätietojen lisääminen ja muokkaaminen välilehtilomakkeessa tai kaksisivuisessa lomakkeessa.

•	Tilaukset ja Tilaukset-alilomake   Tilausten ja niiden tuotetietojen lisääminen, muokkaaminen ja poistaminen.

•	Asiakkaiden osoitetarrat, Myyntiraportit-valintaikkuna ja Päävalikkonäyttö   Valintaikkunoiden avulla voi esikatsella ja tulostaa raportteja. Päävalikkonäyttö-lomakkeen avulla voi avata muita tietokantaobjekteja.

•	Toimittajat, Tuotteet ja Tuoteluettelo   Tavarantoimittajia koskevien tietojen lisääminen ja muokkaaminen. Komentopainikkeiden avulla voi avata toisia lomakkeita, joissa voi tarkastella valittuna olevan toimittajan tuoteluetteloa tai lisätä luetteloon uusia artikkeleita.


Asiakkaiden puhelinnumerot -lomake

Asiakkaiden puhelinnumerot on taulukkomuotoinen lomake, jonka avulla voi tarkastella ja tulostaa asiakkaiden puhelinnumeroita. Se on sidottu Asiakkaat-taulukkoon. Asiakasyritysten nimet voi suodattaa lomakkeeseen alkukirjaimen mukaan valitsemalla alareunasta sopivan kirjainpainikkeen. Kun lomake tulostetaan, näyttöön tulevat myös sivun ylä- ja alatunnisteet. Jos tietueet suodatetaan, vain lomakkeeseen tulleet tiedot tulostuvat.

Lomakkeessa käytetyt makrot löytyvät Asiakkaiden puhelinnumerot- ja Autokeys (malli) -makroryhmistä.

Huomautus   Jotta raportin voisi tulostaa suoraan CTRL+P-näppäinkomennolla, Autokeys (malli) -makron nimi on muutettava muotoon Autokeys. Muussa tapauksessa komento tuo näyttöön Tulosta-valintaikkunan.

Asiakkaiden puhelinnumerot -lomakkeessa on seuraavia rakenteellisia yksityiskohtia:

•	Lomakkeen alatunnisteen YritystenNimisuodattimet-vaihtoehtoryhmän komentopainikkeet suodattavat tietueet ryhmän AfterUpdate-ominaisuuteen liitetyn Aakkospainikkeet-makron avulla (Asiakkaiden puhelinnumerot -makroryhmässä).

•	Näytössä näkyvien otsikoiden selitteet on sijoitettu lomakkeen ylätunnisteeseen.

•	Tulostettavien otsikoiden selitteet on sijoitettu sivun ylätunnisteeseen.

•	Sivunumeron ja tulostuspäivämäärän muokkausruudut on sijoitettu sivun alatunnisteeseen.

•	Lomakkeessa näkyvät tietueet voi tulostaa painamalla CTRL+P. (Autokeys (malli) -makroryhmän ^p-makro suorittaa Asiakkaiden puhelinnumerot -makroryhmän Tulosta-makron, kun näitä näppäimiä painetaan.)

Lomakkeen ulkoasu on tehty sopivaksi sekä näytössä tarkastelemista että tulostamista varten seuraavien ominaisuusasetusten avulla:

Lomakkeen osa:	Ominaisuus:	Arvo:
Lomake	ScrollBars	Vain pysty- suuntainen
	RecordSelectors	Ei
Lomakkeen ylä- ja alatunniste	DisplayWhen	Vain näytössä
Tiedot	BackColor	16777215 (valkoinen)
Muokkausruudut ja selitteet	BorderStyle	Läpinäkyvä


Työntekijät- ja Työntekijät (sivunvaihto) -lomakkeet

Työntekijät- ja Työntekijät (sivunvaihto) -lomakkeissa tiedot on jaettu kahdella tavalla: toisessa kahteen välilehteen ja toisessa kahdelle sivulle.

Työntekijät-lomake

Työntekijät on taulukkomuotoinen lomake, jonka avulla voi lisätä, muokata ja poistaa työntekijöiden työhön liittyviä ja henkilökohtaisia tietoja. Lomake on sidottu Työntekijät-taulukkoon.

Työntekijät-lomakkeessa on seuraavia rakenteellisia yksityiskohtia:

•	TyöntekijänNimi-kentässä oleva lauseke liittää yhteen Etunimi- ja Sukunimi-kenttien arvot. Koska muokkausruutu on lomakkeen ylätunnisteessa, nimi näkyy kummankin välilehden ollessa valittuna.

•	AfterUpdate-ominaisuuden tapahtumatoimintosarja hakee Esimies-yhdistelmäruudun tiedot uudelleen, jos tietokantaan lisätään tietue tai tietoja muutetaan.

•	OnCurrent-ominaisuuden tapahtumatoimintosarja tuo Kuva-kentän objekteihin liittyvän sovelluksen värivalikoiman Työntekijät-lomakkeen PaintPalette-ominaisuuden käyttöön. Tämä parantaa lomakkeen kuvien laatua näytössä.

•	Tiedot-osan välilehtiohjausobjektit jakavat työntekijän työhön liittyvät ja henkilökohtaiset tiedot kahteen välilehteen.

•	Koska lomakkeen Kiertojärjestys-ominaisuudeksi on asetettu Nykyinen sivu, kohdistus pysyy valittuna olevassa välilehdessä. Toisen välilehden saa näkyviin valitsinta napsauttamalla.

Työntekijät (sivunvaihto) -lomake

Työntekijät (sivunvaihto) -lomakkeen sisältö on sama kuin Työntekijät-lomakkeen, mutta työhön liittyvät ja henkilökohtaiset tiedot on sijoitettu kahdelle sivulle. Lomake käyttää myös makroja, jotka on kuuluvat Työntekijät (sivunvaihto) -makroryhmään.

Työntekijät (sivunvaihto) -lomakkeessa on seuraavia rakenteellisia yksityiskohtia:

•	AfterUpdate-ominaisuuden HaeEsimiestiedot-makro hakee Esimies-yhdistelmäruudun tiedot uudelleen, jos tietokantaan lisätään tietue tai tietoja muutetaan.

•	Henkilökohtaiset tiedot -komentopainikkeen alapuolella oleva Sivunvaihto-ohjausobjekti jakaa Tiedot-osan kahdeksi sivuksi.

•	OnCurrent-ominaisuuden tapahtumatoimintosarja tuo Kuva-kentän objekteihin liittyvän sovelluksen värivalikoiman Työntekijät (sivunvaihto) -lomakkeen PaintPalette-ominaisuuden käyttöön. Tämä parantaa lomakkeen kuvien laatua näytössä.

•	Henkilökohtaiset tiedot -komentopainikkeen OnClick-ominaisuuden HenkilökohtaisetTiedot-makro siirtää kohdistuksen lomakkeen toiselle sivulle.

•	Työhön liittyvät tiedot -komentopainikkeen OnClick-ominaisuuden TyöhönliittyvätTiedot-makro siirtää kohdistuksen lomakkeen ensimmäiselle sivulle.

•	Komentopainikkeiden valintakirjaimet on määritetty Otsikko-ominaisuusasetukseen lisätyllä et-merkillä (&).


Tilaukset-lomake ja Tilaukset-alilomake

Tilaukset-lomake on päälomake, johon kuuluu yksi alilomake. Piilotettuun Tilaukset-kyselyyn sidotun päälomakkeen avulla voi lisätä, muokata ja poistaa tilaustietoja. Alilomakkeen avulla taas käsitellään tilauksiin liittyviä tuotetietoja. Myös näitä voi lisätä, muokata ja poistaa. Alilomake on sidottu Laajennetut tilaustiedot -kyselyyn.

Tilaukset-lomake

Seuraavissa Tilaukset-lomakkeen ohjausobjekteissa on käytetty lausekkeita:

•	Välisumma-muokkausruudun ControlSource-ominaisuuden lauseke viittaa Tilaukset-alilomakkeen TilauksenVälisumma-muokkausruudun arvoon.

•	Yhteensä-muokkausruudussa oleva lauseke laskee tilauksen kokonaishinnan.

•	Tilauspäivämäärä-muokkausruudun DefaultValue-ominaisuuden lausekkeen Date-funktio lisää ruutuun automaattisesti tietueen luontipäivän päivämäärän.

Lomakkeelle ja siinä oleville ohjausobjekteille on määritetty seuraavia ominaisuusasetuksia:

•	Lomakkeen Kiertojärjestys-ominaisuudeksi on asetettu Nykyinen tietue. Tällöin kohdistus ei siirry automaattisesti tietueen viimeisestä ohjausobjektista seuraavaan tietueeseen, vaan pysyy valittuna olevassa tietueessa. Tietueesta toiseen voi siirtyä siirtymispainikkeiden avulla.

•	NäytäTuotteet-komentopainikkeen HyperlinkAddress-ominaisuuden arvoksi on asetettu Tuotteet.doc, joka on Microsoft Word -asiakirja. Asiakirja avautuu Wordissa, kun painiketta napsautetaan.

•	Asiakastunnus-yhdistelmäruudun ControlTipText-ominaisuuden arvoksi on kirjoitettu teksti, joka näkyy lomakenäkymässä, kun hiiriosoitin siirretään ruudun päälle.

Seuraaviin lomakkeen ominaisuuksiin liittyy tapahtumatoimintosarja:

•	Asiakastunnus-yhdistelmäruudun BeforeUpdate-ominaisuuden tapahtumatoimintosarja tuo näyttöön sanoman, jos ruutu jätetään tyhjäksi.

•	Asiakastunnus-yhdistelmäruudun AfterUpdate-ominaisuuden tapahtumatoimintosarja kopioi Lähetyksen vastaanottaja -ruutuihin Laskun saaja -tietoja vastaavat tiedot.

•	TulostaLasku-komentopainikkeen OnClick-ominaisuuden tapahtumatoimintosarja tulostaa Lasku-raportin valittuna olevasta tietueesta. (Toimintosarjakoodin OpenReport-menetelmän filtername-argumentti määrittää hakukyselyn, joka noutaa tulostettavan laskun.)

Tilaukset-alilomake

TilauksenVälisumma-muokkausruudun arvo lasketaan Summa-funktion sisältävällä lausekkeella.

Seuraaviin lomakkeen ominaisuuksiin liittyy tapahtumatoimintosarja:

•	Lomakkeen OnError-ominaisuuden tapahtumatoimintosarja tuo näyttöön sanoman ja kumoaa kaikki lomakkeeseen lisätyt tietueet, jos Tilaukset-lomakkeen laskun saajatietojen Asiakastunnus-yhdistelmäruudussa ei ole arvoa.

•	Tuotetunnus-yhdistelmäruudun AfterUpdate-ominaisuuden tapahtumatoimintosarja lisää Yksikköhinta-muokkausruutuun valittua tuotetta vastaavan arvon.

•	Lomakkeen BeforeDelConfirm- ja BeforeUpdate-ominaisuuksien ja Tuotetunnus-yhdistelmäruudun BeforeUpdate-ominaisuuden tapahtumatoimintosarjat tuovat näyttöön sanoman ja kumoavat tehdyt muutokset, jos lomake avataan päälomaketta avaamatta ja tietueita yritetään lisätä, muokata tai poistaa.


Toimittajat-, Tuotteet- ja Tuoteluettelo-lomakkeet

Toimittajat-, Tuotteet- ja Tuoteluettelo-lomakkeet muodostavat yhdessä toimivan ryhmän. Toimittajat-lomakkeen Tarkastele tuotteita -komentopainike avaa Tuoteluettelo-lomakkeen, jossa näkyvät valittuna olevan toimittajan tuotteet. Lisää tuote -painike taas avaa Tuotteet-lomakkeen, jonka avulla toimittajan tuoteluetteloon voi lisätä uuden tuotteen tiedot.

Toimittajat-lomake

Toimittajat on sarakemuotoinen lomake, jonka avulla toimittajia koskevia tietoja voi lisätä, muokata ja poistaa. Se on sidottu Toimittajat-taulukkoon. Sen Kotisivu-muokkausruudussa näkyy hyperlinkkejä joidenkin toimittajien kotisivuille.

Seuraaviin lomakkeen ominaisuuksiin liittyy tapahtumatoimintosarja:

•	LisääTuote-komentopainikkeen OnClick-ominaisuuden tapahtumatoimintosarja avaa Tuotteet-lomakkeen ja asettaa sen OpenArgs-ominaisuuden arvoksi valittuna olevan toimittajan tunnuksen. (Tuotteet-lomake lisää tämän arvon ToimittajanTunnus-yhdistelmäruutuunsa.)

•	Jos lomakkeen ToimittajanTunnus-yhdistelmäruudussa on arvo, TarkasteleTuotteita-komentopainikkeen OnClick-ominaisuuden tapahtumatoimintosarja avaa Tuoteluettelo-lomakkeen ja tuo näyttöön luettelon valittuna olevan toimittajan tuotteista. Muussa tapauksessa näyttöön tulee sanoma, joka pyytää valitsemaan toimittajan.

•	Lomakkeen BeforeUpdate-ominaisuuden tapahtumatoimintosarja tuo näyttöön sanoman, jos Postinumero-muokkausruudun arvo ei kelpaa Maa-muokkausruudun määrittämän maan postinumeroksi.

•	Lomakkeen OnClose-ominaisuuden tapahtumatoimintosarja sulkee Tuotteet- ja Tuoteluettelo-lomakkeet, jos nämä ovat auki, kun Toimittajat-lomake suljetaan.

•	Jos Tuoteluettelo-lomake on auki, Toimittajat-lomakkeen OnCurrent-ominaisuuden tapahtumatoimintosarja vaihtaa siihen automaattisesti kulloinkin valittuna olevan toimittajan tuoteluettelon.

Huomautus   Toimittajat-makroryhmän makrot toteuttavat samat toiminnot kuin Toimittajat-lomakkeen luokkamoduulin sisältämät aliohjelmatoimintosarjat. Voit tutustua näiden kahden toteutustavan eroihin ja yhtäläisyyksiin niitä vertailemalla.

Tuotteet-lomake

Tuotteet on sarakemuotoinen lomake, jonka avulla tuotetietoja voi lisätä, muokata ja poistaa. Se on sidottu Tuotteet-taulukkoon.

Seuraaviin lomakkeen ominaisuuksiin liittyy tapahtumatoimintosarja:

•	SiirräHTMLMuotoon-komentopainikkeen OnClick-ominaisuuden tapahtumatoimintosarja luo Tuoteluettelo aakkosjärjestyksessä -raportista HTML-tiedoston ja avaa sen Internet-selaimessa. Se käyttää tiedoston mallina Northwind-raporttimallia Nwindtem.htm.

•	Jos lomakkeen OpenArgs-ominaisuudella on arvo, Tuotenimi-muokkausruudun AfterUpdate-ominaisuuden tapahtumatoimintosarja asettaa sen ToimittajanTunnus-yhdistelmäruudun arvoksi. (Ominaisuudella on arvo vain, jos lomake on avattu Toimittajat-lomakkeen komentopainikkeella.)

Tuoteluettelo-lomake

Tuoteluettelo on jatkolomake, jota voi vain lukea. Se on sidottu Tuotteet-taulukkoon ja sisältää osan tuotetiedoista.

Lomakkeen seuraavat ominaisuusasetukset määrittävät sen jatkolomakkeeksi, jota voi vain lukea:

Ominaisuus:	Arvo:
DefaultView	Jatkolomake
AllowEdits	Ei
AllowDeletions	Ei
AllowAdditions	Ei
DataEntry	Ei


Asiakkaiden osoitetarrat -valintaikkuna-, Myyntiraportit-valintaikkuna- ja Päävalikkonäyttö-lomakkeet

Nämä kolme seuraavassa esiteltävää valintaikkunalomaketta edustavat eri tapoja luoda valintaikkunoita, jotka suorittavat toimintoja käyttämällä käyttäjän antamia tietoja. Asiakkaiden osoitetarrat -lomakkeessa on käytetty makroja, Myyntiraportit-lomakkeessa tapahtumatoimintosarjoja ja Päävalikkonäyttö-lomakkeessa funktioita sisältäviä tapahtumatoimintosarjoja.

Asiakkaiden osoitetarrat -valintaikkuna -lomake

Asiakkaiden osoitetarrat -valintaikkuna -lomake on valintaikkuna, jonka avulla voi esikatsella Asiakkaiden osoitetarrat -raporttia ja tulostaa sen. Osoitetarrat voi tulostaa kaikki kerralla tai maittain. Lomakkeen makrot kuuluvat Asiakkaiden osoitetarrat -valintaikkuna -makroryhmään

Seuraaviin lomakkeen ominaisuuksiin liittyy makro:

•	Esikatsele-komentopainikkeen OnClick-ominaisuuden Esikatsele-makro avaa Asiakkaiden osoitetarrat -raportin esikatseluikkunassa. Jos TulostaOsoitetarrat-vaihtoehtoryhmästä valitaan TiettyMaa-valintanappi, mutta maata ei valita, makro keskeytyy, mutta tuo ensin näyttöön sanoman ja palauttaa kohdistuksen ValitseMaa-yhdistelmäruutuun.

•	Tulosta-komentopainikkeen OnClick-ominaisuuden Tulosta-makro tulostaa Asiakkaiden osoitetarrat -raportin. Jos TulostaOsoitetarrat-vaihtoehtoryhmästä valitaan TiettyMaa-valintanappi, mutta maata ei valita, makro keskeytyy, mutta tuo ensin näyttöön sanoman ja palauttaa kohdistuksen ValitseMaa-yhdistelmäruutuun.

•	Peruuta-komentopainikkeen OnClick-ominaisuuden Peruuta-makro sulkee lomakkeen.

Myyntiraportit-valintaikkuna-lomake

Myyntiraportit-valintaikkuna-lomake on valintaikkuna, joka tuo näyttöön luettelon raporteista, joita voi esikatsella tai tulostaa. Myynti tuoteryhmittäin -raporttia voi esikatsella tai sen voi tulostaa kokonaisuudessaan tai siitä voi valita vain haluamansa tuoteryhmän.

Lomakkeessa käytetään seuraavia tapahtumatoimintosarjoja:

•	TulostettavaRaportti-vaihtoehtoryhmän AfterUpdate-ominaisuuden tapahtumatoimintosarja ottaa käyttöön ValitseRyhmä-luetteloruudun, jos esikatseltavaksi tai tulostettavaksi on valittu Myynti tuoteryhmittäin -raportti.

•	Lomakkeen luokkamoduulin Yhteiset-osa sisältää TulostaRaportit-aliohjelmatoimintosarjan, jota Esikatsele_Click- ja Tulosta_Click-aliohjelmatoimintosarjat kutsuvat. TulostaRaportit avaa valitun raportin esikatseltavaksi tai tulostaa sen käyttäjän valinnan mukaisesti.

•	Esikatsele- ja Tulosta-komentopainikkeiden OnClick-ominaisuuden tapahtumatoimintosarja suorittaa TulostaRaportit-aliohjelmatoimintosarjan.

•	Peruuta-komentopainikkeen OnClick-ominaisuuden tapahtumatoimintosarja sulkee lomakkeen.

Päävalikkonäyttö-lomake

Päävalikkonäyttö-lomake sisältää mukautetun funktion, joka avaa Northwind-tietokannan lomakkeita, ja tapahtumatoimintosarjat, jotka tuovat näyttöön tietokantaikkunan ja lopettavat Microsoft Accessin.

•	LopetaMicrosoftAccess-komentopainikkeen OnClick-ominaisuuden tapahtumatoimintosarja lopettaa Microsoft Accessin.

•	NäytäTietokantaikkuna-komentopainikkeen OnClick-ominaisuuden tapahtumatoimintosarja sulkee Päävalikkonäyttö-lomakkeen ja tuo näyttöön tietokantaikkunan, jossa valinta on kohdistettu ensimmäiseen taulukkoon.

Lomakkeita avaavien komentopainikkeiden OnClick-ominaisuudet viittaavat lomakkeen luokkamoduulin Yhteiset-osan mukautettuun AvaaLomakkeet-funktioon. Funktiota käyttävät komentopainikkeet on lueteltu seuraavassa taulukossa.

Komentopainike:	Napsautettaessa-ominaisuus:
Tuoteryhmät	=AvaaLomakkeet("Tuoteryhmät")
Toimittajat	=AvaaLomakkeet("Toimittajat")
Tuotteet	=AvaaLomakkeet("Tuotteet")
Tilaukset	=AvaaLomakkeet("Tilaukset")
TulostaMyyntiraportit	=AvaaLomakkeet("Myyntiraportit-    valintaikkuna")


Northwind-tietokannan raportit

Northwind-tietokannan raportteja tarkastelemalla saat vihjeitä siitä, miten tietoja kannattaa esittää tulostetussa muodossa. Voit käyttää näistä raporteista saamiasi ideoita suunnitellessasi, miten ryhmittelet, lajittelet ja muotoilet tietoja ja laadit niistä yhteenvetoja omia raporttejasi varten.

Vihje   Raportin toimintatapaa voi tarkastella rakennenäkymässä. Siinä näkyvät raportin asettelu sekä sen ominaisuuksien ja tapahtumien asetukset.

Valitse raportti, josta haluat lisätietoja

•	Tuoteluettelo   Luettelo, johon tuotteet on ryhmitelty tuoteryhmittäin. Luetteloa edeltää kahden sivun pituinen johdanto, ja lopussa on tilauslomake.

•	Työntekijöiden myyntisummat maittain   Myyntisummat on laskettu ja ryhmitelty maittain kunkin työntekijän mukaan ja esitetty taulukossa.

•	Tuoteluettelo tuoteryhmittäin   Tuotteet on jaoteltu tuoteryhmittäin erillisiin sarakkeisiin.

•	Myynti tuoteryhmittäin   Tuoteryhmien myynti on esitetty kaaviona ja taulukkona.


Tuoteluettelo-raportti

Tuoteluettelo-raportti on pääraportti, jossa on yksi aliraportti. Siinä on tietoja Northwind-yhtiön tuotteista asiakkaille levitettävässä muodossa. Raportin otsikko tulostuu kahdelle sivulle, tuotteet on jaoteltu tuoteryhmiin ja raportin alatunnisteeseen on luotu tilauslomake.

Tuoteluettelo-pääraportti perustuu Tuoteryhmät-taulukkoon ja näyttää jokaisen tuoteryhmän nimen ja kuvauksen.

Muokkausruutujen ja selitteiden lisäksi pääraportissa on käytetty seuraavia ohjausobjekteja:

•	Ylätunnisteen Sivunvaihto-ohjausobjekti jakaa osan kahteen sivuun.

•	IsoLogo-, PieniKuvalogo- ja Nimilogo-kuvakehyksiin on sijoitettu yrityksen logot ja nimi.

•	Ryhmän nimi -ylätunnisteessa on sidottu Kuva-objektikehys, jossa on kunkin tuoteryhmän valokuva.

Lajittelu ja ryhmittely -ikkunassa määritetyt pääraportin ominaisuusasetukset:

Kenttä tai lauseke:	Lajittelujärjestys:	Ryhmän ominaisuudet:
Ryhmän nimi	Nouseva	GroupHeader: Kyllä GroupFooter: Kyllä GroupOn: Jokainen arvo GroupInterval: 1 KeepTogether: Koko ryhmä
Tuoteluettelo-aliraportti perustuu Tuotteet-taulukkoon. Lajittelu ja ryhmittely -ikkunassa määritetyt aliraportin ominaisuusasetukset:

Kenttä tai lauseke:	Lajittelujärjestys:	Ryhmän ominaisuudet:
Tuotenimi	Nouseva	GroupHeader: Ei GroupFooter: Ei GroupOn: Jokainen arvo GroupInterval: 1 KeepTogether: Ei
Raportin ulkoasun tulostettaessa määrittävät ominaisuusasetukset:

Raportin osa:	Ominaisuus:	Arvo:
Raportti	PageFooter	Ei raportin ylä-  tai alatunnisteen  kanssa
Raportin  ylätunniste	ForceNewPage	Osan jälkeen
Raportin  alatunniste	ForceNewPage	Ennen osaa
Sivun  ylätunniste	Korkeus	0
Ryhmän nimi  -ylätunniste	KeepTogether	Kyllä
Kuvaus- muokkausruutu	CanGrow	Kyllä


Työntekijöiden myyntisummat maittain -raportti

Työntekijöiden myyntisummat maittain -raportissa on esitetty kunkin työntekijän osuus eri maiden myynnistä myyntisummina ja prosenttiosuuksina. Raportti on sidottu Työntekijöiden myyntisummat maittain -kyselyyn.

Raportin Kuva-ominaisuuden arvoksi on asetettu Luottamuksellinen.bmp. Tämä bittikartta näkyy taustakuvana raportin jokaisella sivulla.

Lajittelu ja ryhmittely -ikkunassa määritetyt ominaisuusasetukset:

Kenttä tai lauseke:	Lajittelujärjestys:	Ryhmän ominaisuudet:
Maa	Nouseva	GroupHeader: Kyllä GroupFooter: Kyllä GroupOn: Jokainen arvo GroupInterval: 1 KeepTogether: Ensimmäiset tiedot
=[Sukunimi] & ", "  & [Etunimi]	Nouseva	GroupHeader: Kyllä GroupFooter: Kyllä GroupOn: Jokainen arvo GroupInterval: 1 KeepTogether: Ensimmäiset tiedot
Tilaustunnus	Nouseva	(Oletusasetukset)
Seuraaviin raportin ominaisuuksiin liittyy tapahtumatoimintosarja:

•	OnNoData-ominaisuuden tapahtumatoimintosarja tuo näyttöön sanoman ja peruuttaa esikatselun tai tulostamisen, jos valittu ajanjakso ei sisällä yhtään tietuetta. (Työntekijöiden myyntisummat maittain -kysely pyytää käyttäjältä aloitus- ja lopetuspäivämäärät.)

•	Maa-ylätunnisteen OnFormat-ominaisuuden tapahtumatoimintosarja asettaa sivun numeroksi ykkösen, kun uusi maaryhmä alkaa.

•	=[Sukunimi] & ", "  & [Etunimi] -ylätunnisteen OnFormat-ominaisuuden tapahtumatoimintosarja lisää raporttiin TavoiteSaavutettuSelite- ja Myyntiedustajaviiva-ohjausobjektit, kun MyyntiedustajanKokonaissumma-muokkausruudussa oleva arvo täyttää asetetun ehdon.

Seuraaviin raportin ohjausobjekteihin liittyy lauseke:

•	Raportin ylätunnisteen Alue-muokkausruudun lauseke tulostaa päivämäärät, jotka käyttäjä kirjoittaa Työntekijöiden myyntisummat maittain -kyselyn näyttöön tuomaan valintaikkunaan.

•	Tiedot-osan ProsenttiaEdustajanKokonaissummasta-muokkausruudun lauseke laskee kunkin tilauksen osuuden myyntiedustajan kokonaismyyntisummasta.

•	Tiedot-osan ProsenttiaMaanKokonaissummasta-muokkausruudun lauseke laskee kunkin tilauksen osuuden maan kokonaismyyntisummasta.

•	=[Sukunimi] & ", "  & [Etunimi] -alatunnisteen MyyntiedustajanKokonaissumma-muokkausruudun lausekkeessa oleva Summa-funktio laskee työntekijän kokonaismyyntisumman.

•	=[Sukunimi] & ", "  & [Etunimi] -alatunnisteen ProsenttiaMaanKokonaissummasta2-muokkausruudun lauseke laskee työntekijän prosenttiosuuden maan kokonaismyynnistä.

•	Maa-alatunnisteen MaanKokonaissumma-muokkausruudun lausekkeessa oleva Summa-funktio laskee maan kokonaismyyntisumman.

•	Maa-alatunnisteen ProsenttiaYhteissummasta-muokkausruudun lauseke laskee maan prosenttiosuuden kaikkien maiden yhteenlasketusta myynnistä.

•	Raportin alatunnisteen Yhteensä-muokkausruudun lausekkeessa oleva Summa-funktio laskee kaikkien maiden yhteenlasketun myyntisumman.


Tuoteluettelo tuoteryhmittäin -raportti

Tuoteluettelo tuoteryhmittäin -raportissa on oma sarake kutakin tuoteryhmää varten. Raportti on sidottu piilotettuun Tuoteluettelo tuoteryhmittäin -kyselyyn.

Raportin ohjausobjekteissa on seuraavia yksityiskohtia:

•	Ryhmän nimi -alatunnisteen TuotteidenMäärä-muokkausruudun lausekkeessa oleva Määrä-funktio laskee ryhmään kuuluvien tuotteiden määrän.

•	Kaikki ryhmätiedoille ja varsinaisille tietueille varatut muokkausruudut ja selitteet on sijoitettu raportin noin 8 senttimetriä leveälle vasemmalle reunakaistalle. (Leveys vastaa ryhmän ylätunnisteen ja Tiedot-osan asetuksia Sivun asetukset -valintaikkunassa. Myös Tiedot-osan korkeus vastaa näitä asetuksia, joista on yhteenveto seuraavassa taulukossa.)

Sivun asetukset -valintaikkunassa määritetyt ominaisuusasetukset:

Välilehti:	Ominaisuus:	Arvo:
Sivu	Suunta	Vaaka
Sarakkeet	Sarakkeiden määrä	3
	Sarakevälistys	0,64 cm
	Leveys	7,62 cm
	Korkeus	0,64 cm
	Koko objekti	Ei valittu
	Alas ja sitten vaakasuuntaan	Valittu
Raportin osien ominaisuusasetukset:

Raportin osa:	Ominaisuus:	Arvo:
Raportin ylätunniste	BackColor	12632256 (vaaleanharmaa)
Sivun ylätunniste	BackColor	12632256  (vaaleanharmaa)
	Korkeus	0,24 cm
Ryhmän nimi -ylätunniste	NewRowOrCol	Ennen osaa
Lajittelu ja ryhmittely -valintaikkunassa määritetyt ominaisuusasetukset:

Kenttä tai lauseke:	Lajittelujärjestys:	Ryhmän ominaisuudet:
Ryhmän nimi	Nouseva	GroupHeader: Kyllä GroupFooter: Kyllä GroupOn:  Jokainen arvo GroupInterval: 1 KeepTogether: Ensimmäiset tiedot
Tuotenimi	Nouseva	(Oletusasetukset)


Myynti tuoteryhmittäin -raportti ja -aliraportti

Myynti tuoteryhmittäin -raportilla on yksi aliraportti. Pääraportissa näkyvät tuoteryhmien nimet ja myyntiä kuvaava kaavio. Aliraportissa näkyvät tuotteet ja niiden myyntisummat. Kumpikin raportti on sidottu Myynti tuoteryhmittäin -kyselyyn, ja sitä käytetään myös kaavion tietolähteenä.

Myynti tuoteryhmittäin -raportti

Pääraportin ohjausobjekteissa on seuraavia yksityiskohtia:

•	Koska varsinaiset tietueet tulostetaan aliraporttiohjausobjektissa, pääraportin Tiedot-osa on tyhjä ja osan Korkeus-ominaisuusasetus on 0.

•	Piilotettu Ryhmän tunnus -kenttä muodostaa linkin kaavion ja pääraportin välille.

•	Tuotenimi- ja Tuotemyynti-muokkausruudut ovat aliraportin sarakkeiden otsikot.

•	Myynti tuoteryhmittäin -aliraportti-ohjausobjektin CanGrow-ominaisuuden arvoksi on asetettu Kyllä.

•	Myynti tuoteryhmittäin -aliraportti- ja Kaavio10 -ohjausobjektin alareunat on tasattu siten, että aliraportti ei laajene, ennen kuin se on täyttänyt samankorkuisen tilan kuin vieressä oleva kaavio.

Lajittelu ja ryhmittely -valintaikkunassa määritetyt ominaisuusasetukset:

Kenttä tai lauseke:	Lajittelujärjestys:	Ryhmän ominaisuudet:
Ryhmän nimi	Nouseva	GroupHeader: Kyllä (Muut ominaisuudet ovat oletusarvon mukaisia.)
Myynti tuoteryhmittäin -aliraportti

Myynti tuoteryhmittäin -aliraportissa on ainoastaan Tiedot-osa, jonka koko on säädetty sellaiseksi, että siihen mahtuvat pelkästään Tuotenimi- ja Tuotemyynti-muokkausruudut.

Lajittelu ja ryhmittely -valintaikkunassa määritetyt ominaisuusasetukset:

Kenttä tai lauseke:	Lajittelujärjestys:	Ryhmän ominaisuudet:
Tuotenimi	Nouseva	(Oletusasetukset)